సురమా పాధి

సురమా పాధి (జననం 1960 డిసెంబరు 29) ఒడిశా రాష్ట్రానికి చెందిన భారతీయ రాజకీయవేత్త. 2024 ఒడిశా శాసనసభ ఎన్నికల్లో నయాగఢ్ జిల్లా, రాణ్‌పూర్ నియోజకవర్గం నుండి శాసన సభ్యురాలుగా విజయం సాధించింది. అలాగే, ఆమె భారతీయ జనతా పార్టీ తరుపున ఒడిశా శాసనసభ స్పీకరుగా ఎన్నికైంది.

 ప్రారంభ జీవితం, విద్య 
పాధీ రాణ్‌పూర్ కు చెందిన రాజకీయ నాయకురాలు. ఆమె చార్టర్డ్ అకౌంటెంటుగా పనిచేస్తున్న బిపినా బిహారీ పాధిని వివాహం చేసుకుంది. ఆమె ఉత్కల్ విశ్వవిద్యాలయానికి అనుబంధంగా ఉన్న రావెన్షా కళాశాల నుండి 1982లో తన మాస్టర్ ఆఫ్ ఆర్ట్స్ పూర్తి చేసింది.

 వృత్తి జీవితం 
పాధీ భారతీయ జనతా పార్టీ తరుపన ప్రాతినిధ్యం వహిస్తూ 2024 ఒడిశా శాసనసభ ఎన్నికల్లో రాణ్‌పూర్ శాసనసభ నియోజకవర్గం నుండి విజయం సాధించింది. ఆమె బిజుూ జనతాదళ్ పార్టీకి చెందిన సత్యనారాయణ్ ప్రధాన్ ను 15,544 ఓట్ల తేడాతో ఓడించింది. 

రాణ్‌పూర్ నుండి మూడుసార్లు నెగ్గిన ఆమె, 2019 ఒడిశా శాసనసభ ఎన్నికలో ప్రధాన్ చేతిలో 4,251 ఓట్ల స్వల్ప తేడాతో ఓడిపోయింది. 2004లో భారతీయ జనతా పార్టీతో పొత్తు పెట్టుకున్న నవీన్ పట్నాయక్ బిజూ జనతా దళ్ ప్రభుత్వంలో ఆమె సహకార శాఖ సహాయ మంత్రిగా పనిచేసింది.

 మూలాలు 

వర్గం:జీవిస్తున్న ప్రజలు
వర్గం:1960 జననాలు
వర్గం:ఒడిశా ప్రభుత్వం
వర్గం:ఒడిశా మహిళలు
వర్గం:ఒడిశా మహిళా రాజకీయ నాయకులు
వర్గం:ఒడిశా శాసనసభ